Pääkirjaston satutunnit keväällä 2024
2024-02-21 10:00 - 10:30, 2024-02-28 10:00 - 10:30, 2024-03-06 10:00 - 10:30 (Europe/Helsinki) | Pääkirjasto, Maaherrankatu 12, Kuopio, 70100, Suomi
Satutunnit pidetään pääkirjaston lasten- ja nuortenosastolla keskiviikkoisin klo 10. Satutunti kestää n. puoli tuntia ja sopii 3-7-vuotiaille. Ei ennakkoilmoittautumista. Tervetuloa!
3.1. Aamusta päivä alkaa
10.1. Sinnikäs ei lannistu
17.1. Pakkanen paukkuu! (tukiviitottu)
24.1. Pakkastaikaa (Pakkaspäivien ohjelmaa)
31.1. Lekotellaan
7.2. Lasketaan mäkeä
14.2. Ystäviä aina (tukiviitottu)
21.2. Seepran raidat
28.2. Hammashommia
6.3. Hassuja juttuja
13.3. Leikitäänkö? (tukiviitottu)
20.3. Pajunkissoja ja kevään merkkejä
27.3. Puput loikkii pääsiäiseen! HUOM! kokoussalissa, 1. krs
3.4. Pahassa pinteessä
10.4. Hiiripiiri
17.4. Kotiaskareita (tukiviitottu)
24.4. Mäyrän kanssa metsässä
1.5. Vappu, kirjasto suljettu, ei satutuntia
8.5. Perhe on paras
15.5. Kalojen kotona
22.5. Ihana kevät (tukiviitottu)
29.5. Lähdetään retkelle!

Luontokirjalukupiiri
2024-02-21 17:00 - 18:00 | Etäyhteydellä, Suomi
Luontokirjalukupiiri kokoontuu etänä kerran kuukaudessa keskiviikkoisin klo 17.00–18.00.
Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla vain yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Lukupiiri järjestetään verkossa Zoom-alustalla. Ilmoittautumista ei tarvita.
Sisään pääsee alla ilmoitettuina ajankohtina suoraan oheisesta linkistä:
https://zoom.us/j/99576520794
Meeting ID: 995 7652 0794Lisätietoja saa osoitteesta aikuistenosasto.kirjasto@kuopio.fi

Ke 21.2.2024  klo 17
Svensson, Patrik: Meren kutsu
Ke 20.3.2024 klo 17
Kovalainen, Ritva & Seppo, Sanni: Pohjoistuulen metsä
Ke 24.4.2024 klo 17
Lunde, Maja: Unelma puusta

Tervetuloa!

Svenska Klubben
2024-02-22 17:00 - 18:00 | Pääkirjasto, Maaherrankatu 12, Kuopio, 70100, Suomi
Haluaisitko puhua ruotsia, mutta et tiedä, kenen kanssa?
Kom med i Svenska klubben!

Kuopion kaupunginkirjaston ja Pohjola-Nordenin Svenska klubben on ruotsinkielinen keskustelukerho kaikentasoisille puhujille. Kokoonnumme noin joka toinen viikko pääkirjaston Kohtaamo-tilassa (1. kerros) klo 17.
Kokoontumiskerrat kevätkaudella:
to 25.1. | ke 7.2. | to 22.2. | ke 20.3. | to 4.4. | ke 17.4. | to 2.5. |
Tervetuloa mukaan!

Lapin retkeilyreitit -kirjan esittelyä
2024-02-22 17:00 - 18:30 | Pääkirjasto, Maaherrankatu 12, Kuopio, 70100, Suomi
Suosittu tietokirjailija Harri Ahonen esittelee Lapin retkeilyreitit – päiväretkiä tuntureilla ja metsissä -kirjaansa Iisalmen kaupunginkirjastolla ke 21.2. klo 18.00 sekä Kuopion pääkirjastolla (1. krs kokoussali) to 22.2. klo 17.00.
HUOM! Iisalmen tilaisuutta 21.2. klo 18 voi seurata myös Facebookin livelähetyksenä: facebook.com/kirjastoiisalmi.
Luennolla ovat mukana maakunnan kauneimmat päiväretkikohteet. Esittelyssä on koko joukko tunnettuja ja vähemmän tunnettuja kohteita, tuokiokuvia kansallispuistojen ja luonnonpuistojen rakkarinteiltä, Meri-Lapin ja Inarijärven rantaviivojen tuntumasta sekä Lapin pauhuavien koskien penkereiltä. Luennolla esitellään myös retkikohteita, jotka sijaitsevat tunnetuimpien paikkojen ulkopuolella.
Vapaa pääsy, tervetuloa!
Tilaisuus on järjestetty yhteistyönä Iisalmen kaupunginkirjaston kanssa.

Kantti-satutunti: Vuodenaikojen ihmeet
2024-02-23 09:30 - 10:00 | Kanttikuopio, Museokatu 1, 70100 Kuopio
Kantti-satutunnit
Kantti-satutunneilla pääkirjaston sadut saavat seurakseen tiedonmuruja museolta.
Tapahtumat järjestetään Kuopion museon tiloissa.
pe 2.2. klo 9.30: Mahtava metsäretki -satutunti
pe 9.2. klo 9.30: Postiseikkailu-satutunti
pe 16.2. klo 9.30: Lelu leikin loihtii -satutunti
pe 23.2. klo 9.30: Vuodenaikojen ihmeet -satutunti
Lisätietoja tapahtumasta: kuopionmuseot.fi/tapahtumat
Tapahtumaan on vapaa pääsy mutta pyydämme ryhmiä ennakkoilmoittautumaan etukäteen Kuopion museon asiakaspalveluun kuopionmuseo@kuopio.fi / 017 182 603.

Lasten leffalauantai
2024-02-24 10:00 - 12:00 | Pääkirjasto, Maaherrankatu 12, Kuopio, 70100, Suomi
Tervetuloa viettämään lasten leffalauantaita pääkirjastoon! Leffalauantait pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin leffalauantai on jo 23.3.
Leffalauantaissa katsellaan mukavia lastenleffoja pääkirjaston kokoussalissa klo 10 alkaen. Muistakaa kuitenkin tarkistaa elokuvien ikärajat. K-7 elokuviin 4-vuotiaat täysi-ikäisen huoltajan seurassa. Leffalauantaissa on tarjolla myös lastenkirjallisuutta sekä pientä puuhastelua, kuten värityskuvia.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 10 The Lego Batman movie -elokuva K-7
24.2. klo 10 Ice Age – Jäätikön sankarit K-7
23.3. klo 10 Supermarsu 2
27.4. klo 10 Vakoojat valepuvuissa K-7
25.5. klo 10 Pelle Hermanni, S

Nuorten kino
2024-02-24 13:00 - 15:30 | Pääkirjasto, Maaherrankatu 12, Kuopio, 70100, Suomi
Tervetuloa viettämään nuorten leffahetkeä pääkirjastoon! Nuorten kino pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin se pidetään jo 23.3.
Nuorten kinossa katsellaan mukavia nuorten leffoja pääkirjaston kokoussalissa klo 13 alkaen. Muistakaa kuitenkin tarkistaa elokuvien ikärajat! Täysi-ikäisen huoltajan seurassa K-12-elokuviin pääsevät 9 vuotta täyttäneet ja K-16-elokuviin 13 vuotta täyttäneet nuoret.
Nuorten leffahetkissä on tarjolla myös leffan teemaan sopivaa nuortenkirjallisuutta.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 13 Night at the museum – Yö museossa K-12
24.2. klo 13 Piin elämää K-12 HUOM! Elokuva vaihtunut!
23.3. klo 13 Beasts of the southern wild K-12
27.4. klo 13 the Kingsman K-16
25.5. klo 13 Miss Farkku-Suomi K-12

Koti on siellä missä sydän on
2024-02-26 09:00 - 2024-03-02 15:00 | Pääkirjasto, Maaherrankatu 12, Kuopio, 70100, Suomi
Koti on siellä missä sydän on -näyttelyssä esillä palkitun venäläisen valokuvaajan Sergei Stroitelevin valokuvasarja C.
Näyttely on osa Kuopion slaavilaisen kulttuurin viikkoja.
Samalla viikolla myös slaavilaisiin viikkoihin liittyvä Ilona Pelgosen luento.
Tervetuloa!

Viha ja vastenmielisyys
2024-02-27 17:00 - 18:00 | Pääkirjasto, Maaherrankatu 12, Kuopio, 70100, Suomi
LUENTO:
Viha ja vastenmielisyys : Neuvostoliiton uskonnonvastaisen propagandan piirteitä 1920–30-luvuilla

Tiistaina 27.2.2024 klo 17.00 pääkirjaston kokoussalissa

Luennoitsijana Suomen ortodoksisen kirkkomuseon amanuenssi Ilona Pelgonen.
Luento on osa Slaavilaisia viikkoja.
Yhteistyössä Kuopion kaupunginkirjasto, Suomen ortodoksinen kirkkomuseo Riisa ja Suomi-Venäjä-seura.

Kielikahvila / Language Café, Neulamäki
2024-02-27 17:00 - 18:30 | Neulamäen kirjasto, Juontotie 6, Kuopio, 70150, Suomi
KIELIKAHVILA

Neulamäen lähikirjastossa seuraavina tiistaipäivinä klo 17.00–18.30
30.1. | 27.2. | 26.3. | 28.5.
Lets speak suomi! Tule Neulamäen kirjaston kielikahvilaan pelaamaan lautapelejä ja harjoittelemaan suomea rennossa ilmapiirissä.
Neulamäen kirjaston kielikahvila on kaikille avoin tapahtuma, jossa harjoitellaan puhumaan suomea mukavassa ilmapiirissä. Vapaamuotoisen keskustelun ja pelien lomassa tutustuu myös helposti uusiin ihmisiin ja kulttuureihin, mutta toki tilaisuuteen saa osallistua ihan vaan kuuntelijanakin.

Tutustu uusiin ihmisiin
Juttele ja rupattele
Opi puhumaan suomea rennossa porukassa pelaten hauskoja pelejä

Neulamäen kirjaston työntekijät osallistuvat peleihin ja keskusteluun sekä keräävät ideoita kielikahvilan kehittämiseen.
Tule mukaan vaikka koko perheen voimin ja ota mukaan rentoa asennetta ja hymyä! Tarjolla on kahvia ja teetä.
Tapahtuma on maksuton, eikä siihen tarvitse ilmoittautua etukäteen.
Tervetuloa!

LANGUAGE CAFÉ
On following Tuesdays 5PM–6.30PM
30 Jan | 27 Feb | 26 March | 28 May
at NEULAMÄKI LIBRARY
Lets speak Suomi! Welcome to Neulamäki Library Language Café to play boardgames and learn Finnish.
Neulamäki Library Language Café is an open, relaxed event where you can practice speaking Finnish in a comfortable atmosphere. When you strike up a conversation, it’s easy to get to know new people and cultures.  Of course, you can also participate just by listening!

Meet new people
Chat and exchange thoughts
Learn to speak Finnish in a casual group, playing fun board games

Library staff will also take part in the games and conversations to collect ideas for future gatherings.
So come along, bring a relaxed attitude and a smile! You can take your whole family with you if you like! No registration needed. Coffee and tea available.

Elävä äänikirja Kaavin kirjastossa
2024-02-28 14:00 - 15:00 | Kaavin kirjasto, Kaavintie 24 B, Kaavi, 73600, Suomi
Kaipaatko lepoa päivän rientojen keskellä?
Tule kuuntelemaan ääneen luettua kirjallisuutta, käsityön kanssa tai ilman!
Tilaisuudessa luetaan lyhyehköjä tekstejä, kuten esimerkiksi novelleja.
Paikka: Kaavin kirjasto
Aika: Keskiviikko 28.2. klo 14
Kirjasto tarjoaa osallistujille päiväkahvit. Jos kätesi kaipaavat tekemistä, paikan päältä löydät värityskuvia ja värikyniä.
Tervetuloa!

Lautapeli-illat 15-200-vuotiaille
2024-02-28 15:00 - 18:30 | Pääkirjasto, Maaherrankatu 12, Kuopio, 70100, Suomi
Keväällä pääkirjastolla lautapelaillaan jälleen yhdessä useamman kerran! Lautapeli-ilta on tarkoitettu kaikille 15-200-vuotiaille, ja se pidetään keväällä neljä kertaa vaihtuvin teemoin. Pelailupaikkana 2. kerroksen lavan ympäristö.
Ajankohdat ja teemat:
ke 31.1. klo 15-18.30
Yhteistyöpelit
Pelejä, joissa pelaajilta vaaditaan yhteistyötä pelin voittamiseksi.
ke 28.2. klo 15-18.30
Yksi voittaa -pelit
Pelejä, joissa kaikki pelaavat kaikkia vastaan ja taistelevat yhtälailla voitosta.
ke 27.3. klo 15-18.30
Helpposääntöiset ja klassikkopelit
Pelejä, joissa on helposti opittavat säännöt tai ne ovat ns. klassikoita, kuten Afrikan tähti, shakki tai Monopoli.
ke 24.4. klo 15-18.30
Kaikenlaiset pelit, ei teemaa!
Tule viettämään hauskaa peli-iltaa kirjastoon mukavassa seurassa! Voit osallistua yksin tai yhdessä kavereiden kanssa. Tutustu teemanmukaisiin peleihin tai valitse jokin muu esillä olevista peleistä. Henkilökuntaa on mukana opastamassa ja pelailemassa.
Tervetuloa!

Savonia-AMK:n musiikkipedagogiopiskelijat ja kirjaston musiikkiosastolaiset vierailulla Puijonlaakson kirjastossa
2024-02-28 17:00 - 18:00 | Puijonlaakson kirjasto, Mailatie 2, Kuopio, 70200, Suomi
Savonia-AMK:n musiikkipedagogiopiskelijat ja kirjaston musiikkiosastolaiset vierailulla Puijonlaakson kirjastossa ke 28.2. klo 17!
Savonia-AMK:n opiskelijat esittävät Talvikamari-festivaalin ohjelmistoa:
Kitaraduo Tonteri
(Touko Saranpää ja Santeri Piipponen)
Tapahtumassa esillä myös kirjaston musiikkipalveluja ja -aineistoja.
Tervetuloa nauttimaan musiikista kirjastossasi!
Tapahtuma on osa AVI-rahoitteista Oppia ja iloa musiikista -hanketta.

Savonia-AMK:n musiikkipedagogiopiskelijat ja kirjaston musiikkiosastolaiset vierailuilla Jynkän kirjastossa
2024-02-29 17:00 - 18:00 | Jynkän kirjasto, Maitotie 2, Kuopio, 70780, Suomi
Savonia-AMK:n musiikkipedagogiopiskelijat ja pääkirjaston musiikkiosaston väki vierailevat Jynkän kirjastossa seuraavasti:

To 15.2. klo 16.30:
Savonia-AMK:n opiskelijat esittävät Talvikamari-festivaalin ohjelmistoon sisältyvää Mozartin huilumusiikkia
(Milla Rontti, Martta Laitinen, Semyon Danilovtsev ja Jenni Olli)
to 29.2. klo 17:
Kitaraduo Tonteri
(Touko Saranpää ja Santeri Piipponen)
Tapahtumissa esillä myös kirjaston musiikkipalveluja ja -aineistoja.
Tervetuloa nauttimaan musiikista kirjastossasi!
Tapahtuma on osa AVI-rahoitteista Oppia ja iloa musiikista -hanketta.

Venäjänkielinen keskustelutilaisuus / Вечер встречи соотечественников
2024-02-29 17:00 - 18:00 | Nilsiän kirjasto, Ukko-Paavontie 15, Nilsiä, 73300, Suomi
Rakkaat ystävät!
Tervetuloa Nilsiän kirjastoon torstaina 29.2.2024 klo 17–18 keskustelemaan venäjäksi ajankohtaisista kysymyksistä tai vain viettämään aikaa hyvässä seurassa. Tarjolla teetä.
Tuo myös ystäväsi mukaan solmimaan uusia tuttavuuksia!
———————————————————————-
Вечер встречи соотечественников
Вечер встречи
соотечественников
“Чаепитие”
четверг 29.2.2024
17–18
Приходите сами и приводите друзей
завести новые знакомства, обсудить насущные вопросы или просто провести хорошо время в кругу соотечественников.
Библиотека Нильсия.
Подробная информация по тел. 0447482358.
С уважением Ирина

Myyttejä ja mystiikkaa – kirjallinen keskustelupiiri
2024-02-29 17:00 - 18:00 | Puijonlaakson kirjasto, Mailatie 2, Kuopio, 70200, Suomi
Haluatko keskustella ja saada vinkkejä kirjoista, joissa on esillä erilaisia myyttejä, tai jotka sisältävät mystiikkaa?
Tule Puijonlaakson kirjaston uuteen rentoon kirjalliseen keskustelupiiriin jakamaan ajatuksia ja vinkkaamaan teoksia, joissa käsitellään eri kulttuurien uskomuksia, uskontoja, filosofioita ja maagisia asioita.
Myyttejä ja mystiikkaa – kirjallinen keskustelupiiri kokoontuu kevään aikana neljä kertaa. Jokaisella kerralla on oma teemansa:
1. Pohjoisia myyttejä ja maagista realismia
To 29.2. klo 17–18
Ensimmäisessä tapaamisessa keskitymme pohjoiseen perinteeseen ja keskustelemme siitä miten nämä myytit näkyvät erilaisessa kirjallisuudessa. Inspiraationa teemaan voivat toimia seuraavat teokset: Karilan Pienen hauen pyydystys, Turtschaninoffin Suomaa, Harvan Suomalaisten muinaisusko, Sjón Skugga-Baldur, Gaimanin Pohjoisen mytologia ja Trollhunter-elokuva.
2. Läntistä uskonnollisfilosofista mystiikkaa
Ke 27.3. klo 17–18
Toisessa tapaamisessa keskustelemme teoksista, joita värittää läntisen maailman uskonnollinen, mystinen ja filosofinen ajattelu. Inspiraationa teemaan voivat toimia seuraavat teokset: Kimpenin Kabbalisti, Mossen Labyrintti ja Krypta, Brownin
Da Vinci -koodi, Pekka Ervastin tuotanto, Rosenkreutzin Hermeettinen romanssi, Cobbin The Race for Paradise, William Blaken runot, Bulgakovin Saatana saapuu Moskovaan jne.
3. Itäistä maailmojen välejä rikkovaa mystiikkaa
To 25.4. klo 17–18
Kolmannessa tapaamisessa tarkastelemme teoksia, joissa on vahvasti esillä itämaista mystiikkaa ja myyttejä. Inspiraationa teemaan voivat toimia seuraavat teokset: Pasasen Tyhjyys itämaisessa taiteessa ja ajattelussa, Milarepa – tiibetin suuri joogi, Murakamin teokset, Rumin runot, Hämeen-Anttilan tietokirjat ja Rushdien Keskiyön lapset.
4. Kaikkea kummaa ja oudon myyttistä
To 23.5. klo 17–18
Viimeisessä osiossa keskustellaan erilaisista myyttisistä villikorteista, erikoisista mystisistä teoksista ja ideoidaan keskustelupiirin jatkoa. Inspiraationa teemaan voivat toimia seuraavat teokset: DeLillon Valkoinen kohina ja Herbertin Dyyni, Gaimanin Sandman-sarjakuvat tai näiden teosten pohjalta tehdyt filmatisoinnit, sekä Jungin ja Kafkan teokset.
Noudatamme kirjaston henkisesti turvallisen tilan periaatteita. Suhtaudumme käsiteltäviin teemoihin ja teoksiin avoimesti ja ennakkoluulottomasti. Pohdimme mitä sanomme, keskustelemme rennosti, kuuntelemme ja arvostamme toisiamme.
Tilaisuus on kaikille avoin eikä edellytä ilmoittautumista.
Tervetuloa!

Neulamäen kirjaston lukupiiri
2024-02-29 17:30 - 18:30 | Neulamäen kirjasto, Juontotie 6, Kuopio, 70150, Suomi
Kokoonnumme Neulamäen lähikirjastossa alla mainittuina torstaipäivinä
klo 17.30–18.30
Tervetuloa!
29.2.
Kuznjetsova, Jevhenija: Kysykää Mialta
21.3.
Viikilä, Jukka: Suomalainen vuosi
25.4.
Hurme, Juha: Tiu tau tilhi

Kirjastohetket Pyörön kirjastossa keväällä 2024
2024-03-01 09:15 - 09:45 | Pyörön kirjasto, Jalkasenkatu 3, Kuopio, 70820, Suomi
Tervetuloa lasten kirjastohetkiin Pyörön kirjastoon:
pe 19.1. klo 9.15: 2-4 v
pe 9.2. klo 9.15: eskarit
pe 1.3. klo 9.15 : 3-5 v
pe 5.4. klo 9.15: 2-4 v
pe 19.4. klo 9.15: 1-3 v
ke 8.5. klo 9.15: 3-5 v
pe 24.5. klo 9.15: kaikki

Talviloman robottiaskartelu
2024-03-04 10:00 - 12:00 | Pääkirjasto, Maaherrankatu 12, Kuopio, 70100, Suomi
Ma 4.3 klo 10-12 ja to 7.3. klo 13-15.30 pääkirjastolla lasten- ja nuortenosaston työpajatilassa.
Nyt pääset suunnittelemaan ihka oman robottisi! Valitse useista eri päistä, vartaloista, pyöristä ja nappuloista sinulle mieluisimmat ja leikkaa sekä liimaa robottisi kokonaiseksi.
Suositusikäraja 5+, nuoremmat huoltajan seurassa. Vapaa pääsy!

Maaningan kirjaston satutuokiot
2024-03-05 10:00 - 10:30 | Maaningan kirjasto, Keskusraitti 3, Maaninka, 71750, Suomi
Satutuokiot alle kouluikäisille Maaningan lähikirjastossa tiistaisin klo 10.00–10.30:

13.2. Ystävien kesken
5.3. Metkat menopelit
9.4. Ihan pöhkö juttu!
7.5. Lähdetään retkelle

Tervetuloa!

Kultainen kirja -näytelmä
2024-03-05 11:00 - 11:30 | Pääkirjasto, Maaherrankatu 12, Kuopio, 70100, Suomi
Pääkirjastolla ti 5.3. klo 11–11.30 lasten- ja nuortenosaston lavalla
Tervetuloa katsomaan Kultainen kirja -näytelmää! Esitys kertoo Hannusta, joka on lukenut kaikki maailman kirjat paitsi yhden. Tämä kirja on kultainen kirja. Asiassa on vain yksi ongelma: Kirjaston vartija ei halua päästää Hannua lukemaan kirjaa.
Näytelmän on kirjoittanut kuopiolainen Viljami Varis.

Asiantuntijan aamukahvit
2024-03-06 10:00 - 11:00 | Pääkirjasto, Maaherrankatu 12, Kuopio, 70100, Suomi
Tule kuulemaan ja kysymään kehon ja mielen hyvinvoinnista. Fysioseniorin asiantuntija pitää mielenkiintoisen luennon vaihtuvasta, ikääntyvän terveyteen liittyvästä aiheesta. Aikaa on varattu myös yleisön kysymyksille ja keskustelulle.
Tarjolla myös aiheeseen sopivat kirjaston lukuvinkit!
Kahvitarjoilu
Luennot pidetään keskiviikkoisin klo 10 pääkirjaston Kohtaamossa:
10.1. klo 10 Tarkkuutta tasapainoon
6.3. klo 10 Virtsankarkailun ennaltaehkäisy ja hoito
15.5. klo 10 Uni ja lepo

Lekkerbergin kyläpelin testausta
2024-03-06 12:00 - 15:00 | Neulamäen kirjasto, Juontotie 6, Kuopio, 70150, Suomi
Neulamäen kirjastossa pääset testaamaan uutta lautapeliä ke 6.3. klo 12 – 15! Tule kokeilemaan Lekkerbergin kyläpeliä ja jätä palautetta pelikokemuksestasi.

K16-pelihetki pääkirjastolla
2024-03-06 13:00 - 16:00 | Pääkirjasto, Maaherrankatu 12, Kuopio, 70100, Suomi
Tervetuloa porukalla K16-pelihetkeen Kuopion pääkirjaston koulutustilaan 6.3.2024 klo 13.00–16.00. Tapahtumassa pelataan Nintendo Switch -pelejä ja se on suunnattu 16 vuotta täyttäneille. Ikä tarkistetaan tilassa, joten mukaan tarvitaan kirjastokortti tai henkilöllisyystodistus (passi tai henkilökortti).
Ei ennakkoilmoittautumista.

Vaavi-filmit
2024-03-07 09:00 - 11:00 | Pääkirjasto, Maaherrankatu 12, Kuopio, 70100, Suomi
Tervetuloa vauva- ja taaperoystävälliseen aikuisten elokuvahetkeen kaikki vanhemmat, isovanhemmat, kummit tai muut huoltajat! Pääkirjaston Vaavi-filmeissä katsotaan elokuvaa aikuisten makuun, mutta vauva- ja taaperoystävällisessä tilassa. Tila on valoisampi ja siellä on myös pientä lisäpuuhaa pienimmille, kuten kirjoja ja värityskuvia. Myös välipalojen syöminen on sallittua tilassa.
Vaavi-filmeihin on vapaa pääsy.
Vaavi-filmit järjestetään kevään aikana kolme kertaa pääkirjaston kokoussalissa (1kr.):
| 11.1. klo 9 Spencer (2023)
| 7.3. klo 9 Peruna (2021)
|16.5. klo 9 Rocketman (2019)

Barokkienkelit
2024-03-07 09:00 - 18:30 | Pääkirjasto, Maaherrankatu 12, Kuopio, 70100, Suomi
Barokkienkelit-näyttelyssä esillä Veronique Champollionin kaiverruksia ja valokuvia.
Tervetuloa!

Puijonlaakson kirjaston lukupiiri
2024-03-07 10:00 - 11:00 | Puijonlaakson kirjasto, Mailatie 2, Kuopio, 70200, Suomi
Kokoonnumme alla mainittuina päivinä klo 10 Puijonlaakson kirjastossa:

To 7.3 Kerri Maher: Pariisin kirjakauppias
To 4.4. Paolo Giordano: Tasmania
To 2.5. Maaria Leinosen runot

Ei ennakkoilmoittautumista. Tervetuloa!

Кружок рукоделия / Käsityöpiiri
2024-03-07 11:00 - 13:00 | Nilsiän kirjasto, Ukko-Paavontie 15, Nilsiä, 73300, Suomi
Кружок рукоделия В библиотеке Нильсия чт 7.3.2024 11–13
Добро пожаловать!
Подробная информация по тел. 0447482358 Ирина
_____________________________________
Käsityöpiiri (venäjäksi) Nilsiän kirjastossa to 7.3.2024 klo 11–13
Tervetuloa!
Lisätietoa puh. 0447482358 Irina
